
           Община Момчилград
           Област Кърджали

            Адрес: Момчилград 6800, ул.”26-ти декември” № 12, тел. 03631 / 78-41, факс 03631/78-49, е-mail: obshtina@mg.link.bg
О Т Ч Е Т

ПО ПЛАНА ЗА ДЕЙСТВИЕ НА ОБЩИНА МОМЧИЛГРАД

ЗА ИНТЕГРАЦИЯ  НА РОМИТЕ (2021-2023)
Планът за действие на Община Момчилград в изпълнение на Областната стратегия за равенство, приобщаване и участие на ромите (2021-2030) е разработен в съответствие с изискванията на Национална стратегия на Република България за равенство, приобщаване и участие на ромите (2021-2030) и други нормативни актове, регламентиращи видовете услуги, децентрализацията при управлението и финансирането им. Приет е с Решение №117 от Протокол № 7/ 28.07.2022 г. на Общински съвет Момчилград.
Планът за действие, отчитайки актуалното състояние на ромската общност в общината, определя и планира целите, задачите и дейностите в изпълнение на интеграционната политика на община Момчилград като елемент на общонационалната политика за повишаване на качеството на живот и за гарантиране  на равните възможности на българските граждани. 

Приоритетите в Общинския план за действие са дефинирани в съответствие с приоритетите заложени в Националната стратегия на Република България за равенство, приобщаване и участие на ромите (2021-2030), както следва:

· Образование;
· Здравеопазване;
· Заетост;

· Жилищни условия;
· Върховенство на закона и недискриминация;

· Култура и медии.

Приоритет I.  Образование

През отчетният период на територията на общината функционират 5 основни училища, 1 средно училище, 1 професионална гимназии, 1 духовно училище, 6 детски градини и 1 център за подкрепа за личностно развитие – общински детски комплекс. По данни на отдел „Хуманитарни дейности”, дейност „Образование” от Националната електронна информационна система за предучилищно и училищно образование (НЕИСПУО) децата и учениците, посещаващи детски и учебни заведения към 01.12.2023 г. са 1123 ученици и 307 деца. Според преброяването от 2021 г. от общо 75 деца на възраст 0-19 години, определени като роми от родителите си, в детските и учебни заведения на територията на общината се възпитават и обучават около 60 от тях (3-19 години). 
На територията на община Момчилград има 6 „средищни” училища – всички основни училища и СУ „Н. Й. Вапцаров” – Момчилград, като две от тях са и „защитени”. Броят на пътуващите ученици до тях е 349 и за тях е организиран безплатен ученически превоз. В училищата е въведена целодневна организация на учебния ден (ЦДО). През учебната 2023/2024 г. тя се осъществява в 27 групи за ЦДО, където са обхванати 476 деца. 
На територията на община Момчилград не съществува проблем с обхвата на децата. Децата от ромски произход, които се обучават в начален етап на основно образование, посещават редовно училище и не допускат неизвинени отсъствия. Това е така, защото им се предлагат безплатни услуги като транспорт, безплатна храна, безплатни учебници, целодневно обучение. Отдел „Хуманитарни дейности” в общината, съвместно с директорите на училища и детски градини следи за обхвата на подлежащите деца. Преди началото на всяка учебна година отдела изисква информация от отдел „ГРАО” по адресна регистрация и я засича с информацията за записаните деца в детските и учебни заведения. За незаписалите се деца се събира информация за причините. В повечето случаи това са деца, които са заминали в чужбина или се намират извън пределите на общината. За задължителна предучилищна подготовка и обучение в първи клас през 2023 година подлежаха, както следва:

· за  първи клас – 105 деца  – 100 % са обхванати;

· за предучилищна подготовка (6 г.) – 85 деца  - 100 % са обхванати;

· за подготвителни групи (4 и 5 г.) – 71 и 79 деца  - 100 % са обхванати.

Всяка детска градина има изготвена програма за работа с родителите и изпълнява дейностите от нея. В началото на всяка учебна година, на родителските срещи в училищата (около 70 броя срещи, обхванали  около 800 родители), които се провеждат по класове се разяснява необходимостта от образование за успешна реализация в живота. Педагогическите съветници и класните ръководители работят в тясна връзка с част от родителите, но е необходима работа с всички родители, особено на ромските деца за изграждане на положителни нагласи към необходимостта от образование на децата им. В тази връзка преди началото на всяка учебна година се осъществяват традиционни срещи на експерти от отдел „Хуманитарни дейности” в общината, членове на екипите за обхват и експерти от ЦОП с родители на деца от селата Чуково, Багрянка, Сушево и райони от града, където има компактно ромско население. В последните няколко години се наблюдава повишен процент на обхванатите ромски деца в детски градини и училища, повишен процент на родители, осъзнали ползите от социализация и обучение на децата им. Случаите на преждевременно напускане на училище при ромските деца е свързано с търсенето на препитание от страна на родителите им, които ги вземат с тях извън страната-главно в Гърция.
През отчетният период училищата участваха активно по Национални програми на МОН, проекти по ОП „НОИР“ и привлякоха допълнителни финансови средства, както следва:

А) през 2021 г.: 

· Национална програма „Осигуряване на съвременна образователна среда“ – 3 530 лв.;

· Национална програма „Оптимизиране на вътрешната структура на персонала” – 69 448 лв.;

· Национална програма „ИКТ в системата на предучилищното и училищното образование” – 11 720 лв.;

· Национална програма „Бизнесът преподава“ – 4 140 лв.;

· Национална програма „Участвай и променяй - родителят, активен партньор в училищния живот“ – 2 067 лв.;

· Национална програма „Отново заедно“ – 16 500 лв.;

· Национална програма „Без свободен час“ – 2 352 лв.;

· Национална програма „Ученически олимпиади и състезания” – 1 950 лв.;
· Проект „Равен достъп до училищно образование в условия на кризи” –  4 732 лв.;

· Проект „Подкрепа за успех” – 15 812 лв.;

· Проект „Образование за утрешния ден” – 11 148 лв.;

· Проект „Подкрепа за приобщаващо образование” – 24 155 лв.;

· Проект „Квалификация за професионално развитие на педагогическите специалисти” – 19 080 лв.
В детските градини и училищата са получени средства за работа с деца и ученици от уязвими групи за 2021 г., които са в размер на 31 430 лв.

Всички детски и учебни заведения в община Момчилград през 2021 г. са включени в схема „Училищен плод” и в схема „Училищно мляко” на ДФ „Земеделие”. По тях са обхванати 709 деца и са реализирани доставки на стойност 42 605 лв. за годината.

Б) през 2022 г.:

· НП „Осигуряване на съвременна, сигурна и достъпна образователна среда“ –  2 500 лв.;

· НП „Оптимизиране на вътрешната структура на персонала” - 110 766 лв.;

· НП „Заедно в изкуствата и спорта” - 29 145 лв.;

· НП „Отново заедно” - 31 500 лв.;

· НП „Без свободен час” - 4 864 лв.;

· НП „Ученически олимпиади и състезания” - 650 лв.;

· НП „Профилактика и рехабилитация на педагогическите специалисти“ - 100 лв.;

· НП „ИКТ в системата на предучилищното и училищно образование” - 11 210 лв.;
· НП „Бизнесът преподава” - 960 лв.;

· Проект „Активно приобщаване в системата на предучилищното образование“ –144 273 лв.;

· Проект „Равен достъп до училищно образование в условия на кризи” – 1 544 лв.;

· Проект „Образование за утрешния ден” – 4 212 лв.;
· Проект „Подкрепа за приобщаващо образование” – 42 470 лв.
През 2022 г. се оборудваха с компютри и лаптопи следните училища и детски градини: ОУ „Св. св. Кирил и Методий“, с. Нановица, ОУ "Д-р Петър Берон", гр. Момчилград, 
ДГ "Зорница", гр. Момчилград, ДГ „Щастливо детство“, с. Звездел, Център за подкрепа за личностно развитие /ЦПЛР-ОДК/, гр. Момчилград и Детска ясла "Трети март", 
гр. Момчилград – на обща стойност 7 308 лв. Закупено бе и оборудване - интерактивна дъска с мултимедиен проектор за Център за подкрепа за личностно развитие /ЦПЛР-ОДК/, гр. Момчилград и помпа за котелна инсталация в детска градина "Щастливо детство" , гр. Момчилград на обща стойност 12 700 лв. Със средства от държавен бюджет приключиха СМР по подмяна на отоплителна инсталация на ДГ "Зорница", гр. Момчилград (от нафта в отопление с компресирана газ).
ДГ „Щастливо детство“, гр. Момчилград спечели финансиране в размер на 19 440 лв. с проект "Щастливо детство за малки и големи" към ЦОИДУЕМ, реализацията на който се състоя през 2022 г.
В детските градини и училищата са получени средства за работа с деца и ученици от уязвими групи за 2022 г., които са в размер на 21 498 лв.

Всички детски и учебни заведения в община Момчилград през 2022 г. са включени в схема „Училищен плод” и в схема „Училищно мляко” на ДФ „Земеделие”. Те обхващат около 667 деца и общата стойност на доставките е 39 075 лв. за годината.

В) през 2023 г.:
· НП „Осигуряване на съвременна, сигурна и достъпна образователна среда“ –  12 188 лв.;

· НП „Оптимизиране на вътрешната структура на персонала” - 92 512 лв.;

· НП „Заедно в изкуствата и спорта” -  88 473 лв.;

· НП „ България - образователни маршрути” – 58 000 лв.;

· НП „Без свободен час” - 6 572 лв.;

· НП „Ученически олимпиади и състезания” - 650 лв.;

· НП „Профилактика и рехабилитация на педагогическите специалисти“ - 150 лв.;

· НП „ИКТ в системата на предучилищното и училищно образование” - 8 210 лв.;
· НП „ Хубаво е в детската градина” – 7 988 лв.;

· Проект „Активно приобщаване в системата на предучилищното образование“ – 129 043 лв.;

· Проект „Равен достъп до училищно образование в условия на кризи” – 54 789 лв.;

· Проект „Образование за утрешния ден” – 899 лв.;

· Проект „Подкрепа за успех” – 53 828 лв.;
· Проект „Подкрепа за приобщаващо образование” – 44 490 лв.

В основните училища в селата Равен, Нановица, Звездел и Груево са получени средства за работа с деца и ученици от уязвими групи за 2023 г., които са в размер на 18 580 лв.

Всички детски и учебни заведения в община Момчилград през 2023 г. са участвали в схема „Училищен плод” и в схема „Училищно мляко” на ДФ „Земеделие”. Те обхващат 670 деца и общата стойност на доставките е 42 283 лв. за годината. Всички тези мерки и програми оказват своето въздействие за по-пълното обхващане и задържане на учениците в задължителната училищна възраст.
Учебните и детски заведения ежегодно участват в Националната кампания „Чиста околна среда“, към ПУДООС, на тема „Обичам природата – и аз участвам“. Одобрение получиха през 2021 г. проекта „Зелено бъдеще за моята детска градина“ на ДГ „Щастливо детство“, гр. Момчилград на стойност 5 000 лв., през 2022 г. проект „Красив и чист двор – щастливи деца“ на ДГ „Слънце“, с. Груево на стойност 7 095 лв. и през 2023 г. проект на ДГ „Здравец“, гр. Момчилград на стойност 7 500 лв.

През 2022 година се модернизира една от най-важните институции в общината, а именно единственото средно училище в община Момчилград, в което се обучават ученици до дванадесети клас - Средно училище „Никола Йонков Вапцаров“, гр. Момчилград. Инвестиционните дейности се реализираха по проект: „Реконструкция, оборудване и обзавеждане на образователна инфраструктура за обект: Средно училище „Никола Йонков Вапцаров“, гр. Момчилград", изпълнен по подмярка 7.2. „Инвестиции в създаването, подобряването или разширяването на всички видове малки по мащаби инфраструктура“ от мярка 7 „Основни услуги и обновяване на селата в селските райони“ №BG06RDNP001-7.002 – УЧИЛИЩЕ по Програмата за развитие на селските райони 2014-2020 г. на обща стойност е 
892 850 лв. Изпълнени са всички дейности, заложени в проектното предложение, а именно:строително-монтажни работи, включващи вътрешни ремонтни работи, вертикална планировка и парково обзавеждане, реконструкция и оборудване на спортна площадка; закупено е и ново оборудване и обзавеждане.
През 2022 година стартира изпълнението на проект „Прилагане на мерки за енергийна ефективност на сградата на ОУ “Н. Й. Вапцаров”, с. Груево, Община Момчилград на стойност 543 000 лв., от които 85 % е безвъзмездната помощ от Национален Доверителен Екофонд (НДЕФ), а 15 % е съфинансиране от страна на Община Момчилград. По проекта се изпълниха подмяна на дограма, външна топлоизолация и отопление. В училището са записани да учат 10 ромчета.
На 17.08.2023 г. Община Момчилград сключи договор за финансиране на проект „Ръка за ръка в многообразието“ с Център за образователна интеграция на децата и учениците от етническите малцинства (ЦОИДУЕМ) по приоритет „Реализиране на форми на взаимодействие между деца и ученици от различен етнически произход за придобиване на социокултурна компетентност и осигуряване на процес на ефективна социализация. Целта на проекта „Ръка за ръка в многообразието“ е да се създадат условия за интеркултурно образование на децата от ДГ „Слънце“ - с. Груево, ДГ „Пролет“ - с. Нановица и ДГ „Щастливо детство“ - с. Звездел от турско и ромско етническо население за формиране на социокултурна компетентност и ефективна социализация. В дългосрочен аспект се цели да се внедри един успешен модел за интеграция на деца от изолирани групи в образователната система от най-ранна възраст. В сферата на предучилищното образование чрез финансиране на проекта, считано от 01.09.2023 г. се осигури допълнителна заетост на педагогическия персонал, чрез която се осъществяват дейности в насока осъзнаване на значението на ранното образование на децата от селските региони в общината, като целта е тази важност да бъде осъзната първостепенно от техните родители. В проекта са обхванати 41 броя деца, от които 17 ромчета и 41 родителя, като с тях работят 7 броя педагогически и 7 броя непедагогически персонал. Целта е в бъдеще да се обхванат всички деца в общината и техните семейства като се  мултиплицира проектната идея, за да може впоследствие да се осигури равен старт в училище и децата да бъдат конкурентноспособни. Проектът е на стойност 29 574,50 лв. и е с продължителност 12 месеца.

През 2023 г. Община Момчилград кандидатства за финансиране с проект „Повишаване на енергийната ефективност/основен ремонт и изграждане на ФЕЦ на ДГ “Здравец”, гр. Момчилград“ по Подпрограма „Енергийна ефективност на общински училища и детски градини“ към Инвестиционната програма за климата на Националния доверителен екофонд (НДЕФ). На 05.10.2023 г. проектът е одобрен за финансиране и е на стойност 590 965 лв. Предвидено е най-малко 30 % от стойността на проекта да бъде съфинансирана от страна на Община Момчилград. Предвидените строително-монтажни работи са за подобряване на енергийната ефективност на сградата на ДГ „Здравец“, град Момчилград – ремонт на покрив, подмяна на стъклопакет на дограма, направа на външна топлоизолация, подмяна на отоплителната система и изграждане на ФЕЦ. С внедрените мерки за енергийна ефективност ще бъде постигнато най-малко 30% спестяване на електроенергия на годишна база. В детското заведение се обучава и възпитава 1 ромче.

През 2023 г. Община Момчилград кандидатства и бе одобрена по процедура чрез подбор №BG06RDNP001-7.020 Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г. с проектно предложение „Подобряване на енергийната ефективност на сградата на ДГ „Щастливо детство“, гр. Момчилград“. Проектът предвижда основен ремонт на общинската сграда на детското заведение, а целта е повишаване на нейната енергийна ефективност. Ще бъде подменена старата отоплителна система с термопомпена система за отопление и охлаждане. Ще се монтира енергийно ефективно осветление и ще бъде изградена фотоволтаична електроцентрала, която ще захранва сградата. След основния ремонт ще се намалят разходите за енергопотребление в ДГ „Щастливо детство“ и ще се намалят годишните й разходи за експлоатация и поддръжка. Чрез модернизацията и осъвременяването на сградния фонд ще бъде създадена по-привлекателна образователна среда за децата и учителите, което ще допринесе за подобряване на условията за предоставяне на съвременно и конкурентно образование в детската градина. Проектът е одобрен за финансиране от ДФ „Земеделие“ и е на стойност 912 852,14 лв. В детското заведение се обучават и възпитават 13 ромчета.

Всички детски градини в община Момчилград от началото на 2021 г. до средата на 2023 г. работиха по проект „Активно приобщаване в системата на предучилищното образование”. Той бе финансиран по ОП „Наука и образование за интелигентен растеж“ с продължителност 30 месеца. Сред заложените дейности бяха допълнително обучение по български език за деца от уязвими групи, провеждане на дейности за педагогическа, психологическа и социална подкрепа на деца от уязвими групи, включително обезпечаване на средствата за такси за детски градини с повишена концентрация на деца от уязвими групи до м. март 2022 г. вкл. от 01.04.2022 г. в национален мащаб отпаднаха месечните такси за.ползване на детски заведения и те станаха безплатни за всички деца. Реализираха се дейности за педагогическа, психологическа и социална подкрепа за родители на деца от уязвими групи и за формиране у тях на мотивация за активно приобщаване на децата им в системата на предучилищното образование. 
Децата и учениците от общината имат възможност да се включат в извънкласни и извънучилищни форми по интереси в Центъра за подкрепа за личностно развитие - Общински детски комплекс, гр. Момчилград и функциониращите читалища. За учебната 2022/2023 година към ЦПЛР-ОДК бяха сформирани 17 постоянни и 7 временни групи, с обхванати в тях около 180 деца на възраст от 7 до 18 години. Детските певчески и танцови състави активно участват в отбелязването на бележити дати и събития от културния календар на общината.

Приоритет II.  Здравеопазване

През отчетният период в община Момчилград функционират две общински дружества,  а именно:  МБАЛ “Д-р Сергей Ростовцев” ЕООД с 59 легла и с 21 лекари и ”Медицински център МГ” ЕООД за извънболнична помощ с 4 лекари. Регистрирани са 4 общопрактикуващи лекари,  3 от които  работят в града, а 1 в с. Равен. Записани при тях са около 100 роми. Броят на регистрираните ромски деца е около 55.

Стоматолозите в района на общината са 15 и 80 медицински лица с полувисше  медицинско образование или завършен медицински колеж със степен  „специалист”.

МБАЛ “Д-р Сергей Ростовцев” ЕООД е с предмет на дейност: Диагностика и лечение, родилна помощ, рехабилитация, консултации и други дейности, разрешени от закона и функциониращи отделения, както следва:

· Вътрешно отделение;

· Неврологично отделение ;

· Акушеро-гинекологично отделение .

Във връзка с епидемичното разпространение на COVID-19 през 2021 и до края на м. март 2022 г. продължи дейността в COVID - сектор с максимален капацитет, който варира между десет и петнадесет легла, в зависимост от епидемичната обстановка и броят на заболелите в областта. 
Системата за здравно обслужване на населението в община Момчилград е сравнително добре организирана и в значителна степен обезпечена материално и кадрово.

През отчетният период продължи модернизацията на общинската болница. През 2021 г. Община Момчилград сключи споразумение за партньорство с Министерството на здравеопазването за подготовката и изпълнението на проектно предложение по процедура ВС16RFОР001-9.001 „Мерки за справяне с пандемията" по приоритетна ос 9 „Подкрепа за здравната система за справяне с кризи" на Оперативна програма „Региони в растеж" 2014-2020. През 2022 г. във връзка с изпълнението на проектното предложение община Момчилград подготви и предостави необходимата информация относно нуждите на здравното заведение. Съгласно подписаното Споразумение, на МБАЛ „Д-р Сергей Ростовцев“ са осигурени 36 504,00 лв. за строително-монтажни работи на входа на болницата, както и за доставка и монтаж на хидравлична вертикална инвалидна платформа за осигуряване на достъпна среда за хора с увреждания. Хидравличната вертикална инвалидна платформа на стойност 23 712 лв. е доставена и монтирана и е осигурена достъпна архитектурна среда за сградата. С помощта на дарителски акции и заделени общински средства е закупена съвременна медицинска апаратура, за по-качествено обслужване на хората от общината и региона.

Ученическото здравеопазване в общината (ДГ и училища) се осигурява от 8 здравни кабинета с 8 медицински специалисти. Те провеждат здравни беседи и  информационни кампании, свързани с различни видове заболявания.
Здравеопазването по отношение на ромската общност е комплексен проблем. Осигурен е равен достъп до здравеопазване. Ромите имат личен лекар, но при тях проблем се явява липсата на здравна осигуреност. Основно се полагат грижи за новородени и деца. Задължителното посещение на предучилищните групи и обвързването им с помощите за отглеждане на дете, както и изискването за бележка от ОПЛ при подаване на молба-декларация за детски добавки доведе до обхващането на децата от ромски произход в задължителните профилактични прегледи. Извършват се задължителните имунизации при бебетата и децата. Обхващането им в детските градини и училища доведе до повишаване на здравната култура сред ромите.

По отношение на бременните се наблюдава регистрация при акушер-гинеколог и посещение на женска консултация макар и в по-късните етапи на бременността. По отношение на зъболечението за ромите е характерна лошата зъбна хигиена и липса на навици за посещение при стоматолог, което от своя страна е обвързано с доходите и бедността. 

През 2023 г. към Център за обществена подкрепа /ЦОП/ са издадени 36 направления за деца и лица от ромски произход. Те са насочени от ДСП -  Момчилград. Дейностите са насочени към следните услуги:

· Услуги по превенция на изоставянето на дете и настаняването му в специализирана институция /5 деца от 0 до 3 годишна възраст/.
Работи се с 5 непълнолетни майки от ромски произход. Извършват се дейности за повишаване на родителския капацитет в различни области. Целта на консултирането е развиване на специфични родителски умения спрямо потребностите на детето, както и развиване на поведение на привързанот месжду майка и дете.
· Подготовка на дете в процеса на осиновяване 
Дейностите са с цел подкрепа по отношение на загубите, които преживява в процеса на осиновяване. Община Момчилград е партньор на Агенцията за социално подпомагане по проект ”Приеми ме”, финансиран от ОП „РЧР“, съфинансирана от Европейския съюз чрез Европейския социален фонд. В община Момчилград има 3 деца, настанени в 3 приемни семейства, от които с 1 дете е работено за осиновяване.
· Превенция на отпадане от училище - 28 деца.
Целта е да се намали броят на отпадащите от училище деца.
Дневният център за деца с увреждания „Дъга“ се е посещавал от 4 ромчета, 3 от които от ЦНСТ. През 2023 г. в ЦНСТ са настанени 11 деца, от които 5 деца са ромчета. 4 ромски деца от ЦНСТ са ползвали услугите на ЦОП.

И в трите услуги се е работило за подобряване на здравния статус и повишаване на здравната култура на тези деца. 

Приоритет IІI.  Заетост 
По данни на Дирекция ”БТ” - Момчилград съотношението между икономически активното население в Община Момчилград и регистрираните безработни лица към 31.12.2023 г., които са 551, от тях 31 роми, представлява 6,52 %. Приблизително 5,63 % от общия брой безработни са от ромски произход. Структурата на безработицата при ромите по професионален признак и образование в общината към 31.12.2023 г. сочи, че най-голяма е групата на безработните без или с по-ниско от основно образование – 28 лица и с основно образование – 3 лица. Нискоквалифицираните и нискообразованите безработни трудно намират реализация на пазара на труда, поради което след извършване на временна или сезонна работа отново се регистрират в Бюрата по труда. Поради ниската квалификация лицата от ромски произход не могат да се насочат към предприемачество. Поради същата причина не могат да се реализират на пазара на труда, както и да си търсят работа без посредничеството на трудовите посредници. Постъпили на работа през годината са 5 лица, като всички те са наети на свободни работни места на първичния пазар на труда, чрез посредничеството на Дирекция „БТ“–Момчилград. През 2023 г. по „Регионална програма за заетост” – Община Момчилград са включени 3 лица от ромски етнос, които са назначени на длъжност „общ работник“. Относно назначаването на лицата като квалифицирани чиновници се срещат трудности поради ниското ниво на образование. Реално устройването на работа на лица без образование и квалификация, в повечето случаи е възможно единствено чрез субсидирана заетост. Повечето от ромите не търсят активно работа, а се регистрират за получаване на социални помощи от Дирекция „СП“. 

По данни на Дирекция „Социално подпомагане” – Момчилград през 2023 г. по различни нормативни документи са подпомогнати както следва:

· Съгласно Закона за социалното подпомагане и Правилника за прилагането му с месечни социални помощи по реда на чл. 9 от ППЗСП  са подпомагани 7 лица и семейства от ромски произход;

· Съгласно Закона за хората с увреждания и Правилника за прилагане на ЗХУ 39 лица от ромски произход са получили финансова подкрепа;

· Съгласно Закона за семейните помощи за деца 93 семейства от ромски произход са получили месечни и еднократни помощи за деца;

· Съгласно Наредба № РД-07-5/16.05.2008 г. за условията и реда за отпускане на целева помощ за отопление 40 лица и семейства от ромски произход са подпомогнати с целеви помощи за отопление за отоплителен сезон 2023/2024 г.

· По проект „Подкрепа за уязвими домакинства – SAFE“ на 41 семейства от ромски произход е отпусната еднократна помощ.

В областта на социалните услуги през 2023 г. общо 900 потребители (уязвими лица), от които 11 лица от ромски произход ползваха ежедневно топла храна по проект „Топъл обяд в община Момчилград“ по Програмата за храни и основно материално подпомагане 2021 – 2027 г.,  съфинансирана от Европейския социален фонд +. 

По Механизма лична помощ в община Момчилград са включени 6 лица и деца от ромски произход, на които са назначени 6 лични асистенти, също от ромски произход.

Приоритет IV.  Жилищни условия
В Община Момчилград ромите представляват 0,86 % от населението в общината според данните от преброяването на населението през 2021 г. Няма обособени махали и квартали с предимно ромско население. Те живеят предимно в самостоятелни  и собствени жилища или са настанени в общински сгради. В сравнение със селата - над 98% от жилищата в града са благоустроени и са захранени с  електричество, вода и канализация, спрямо  72 % от жилищата в селата. Стандартът на селските жилища е значително по-нисък, предимно липсва канализация. Сградният фонд е сравнително стар, но има и по-нови сгради, закупени от предишни собственици. Ромите по селата  населяват предимно село Седефче, махала Снегово, с.Груево, мах. Поляна, село Чуково, махала Багрянка в земеделски земи по &4. Населението от ромски произход в повечето случаи  живее в пренаселени жилища с 3 и повече лица в стая. Около 8% от тази група обитават жилища с изключително лоши материално-битови и санитарно-хигиенни условия.

През периода 2021-2023 г. Община Момчилград е извършила дейности, с които е допринесла за осигуряване на електрическа енергия, вода и канализация, за подобряване на битовите условия и начина на живот на ромските семейства, които са съсредоточени в селата Чуково, Багрянка и Груево. Изразходените средства от общинския бюджет за тези дейности са около 40 000 лева. Община Момчилград съдейства и подпомага ромските семейства в процедурите за узаконяване на незаконните строежи и енергийната ефективност за подобряване стандарта на живот. В община Момчилград е подготвена кадастрална карта, която е на етап проверка и одобряване от страна на Агенцията по кадастъра. 

Проведени бяха благотворителни кампании в детски градини и училища, като дарените материали се разпределиха между нуждаещи се роми и др. социално слаби хора чрез ЦОП.

Приоритет V.  Върховенство на закона и антидискриминация

Обслужваната територия от РУ „Полиция” – Момчилград  и Инспектор „ДПС” обхваща площ от 360 кв.км. и 19 692 души население, като 124 от тях са се самоопределили като роми. Към община Момчилград има изградени Районен съд, Районна прокуратура, РУ на МВР, Комисия за детето, 2 Мултидисциплинарни екипа за взаимодействие в случаи на деца, жертва на насилие, МКБППМН, ОЗД към Д”СП”, ЦОП, Обществен съвет по наркотиците, Пробационна комисия.
Основна роля по превенция на правонарушенията играе Местната комисия за борба с противообществените прояви на малолетни и непълнолетни с екип от 5 обществени възпитатели. През 2023 г. МКБППМН е образувала и разгледала 13 броя възпитателни дела за 9 деца (от тях 6 ромчета), като 5 от тях са малолетни. За някои от децата са образувани и разгледани повече от едно възпитателно дело. С решения на МК през 2023 г. са наложени общо 15 броя възпитателни мерки по чл.13 от Закона за борба срещу противообществените прояви на малолетните и непълнолетните (ЗБППМН) с цел постигане на необходими корекционно-възпитателни резултати. На едно непълнолетно лице е наложено мярка по чл. 13, ал., т. 5 „поставяне под възпитателен надзор на обществен възпитател“ за срок от три месеца. Има и едно прекратено поради маловажност. На територията на общината извършените нарушения не са с голяма обществена опасност.
 През отчетния период в община Момчилград не са постъпили сигнали за случаи на дискриминация по етнически, полов и др. признаци. 
Дейности по изпълнение на национални и общински планове и програми:

	Година
	Брой приложени програми за превенция и противодействие на детското асоциално поведение
	Брой лица, обхванати от информационни кампании за предотвратяване на асоциалното поведение сред децата
	Брой консултирани деца и семейства чрез МКБППМН

	2021
	1
	1 300
	30

	2022
	1
	1 350
	35

	2023
	1
	1 400
	37


Дейности по национална стратегия за борба с наркотиците:

1. В училищата съвместно с ОВ, УК периодично се правят проверки за тютюнопушене, употреба и продажба на алкохол и наркотични вещества в и около училищата.
2. Информационни кампании:
· Изготвяне и разпространение по училищата на плакати „Наркотиците не решават проблеми”;
· „Отвори очи” на теми: „Трафик на хора”, „Толерантност и                                      дискриминация”, „Играйте безопасно”, „Наркотиците”, „Пътна безопасност” – проведени са около 50 лекции, като са обхвати ученици от всички възрасти.
През 2021, 2022 и 2023 год.  в  училищата на територията на общината се проведоха 20 срещи с Инспектор „ДПС” с цел разясняване  на правата и отговорностите  им, произтичащи от българското законодателство. 

Различните социално-педагогически структури: МКБППМН, ДПС, Отдел „Закрила на детето”, Отдел „Хуманитарни дейности”, организират съвместни проверки в заведенията за спазване на вечерния час и недопускане сервиране на алкохол на малолетни и непълнолетни, както и продажба на цигари.
Приоритет VI.  Култура и медии

На територията на община Момчилград функционират 7 читалищни организации, чрез които се развива просветна и културна дейност. В тях развиват активна дейност 7 колектива за художествено творчество. Към момента не са използвани пълноценно възможностите на читалищата за предоставяне на информация за населението и превръщането им в място за събиране на хора със сходни интереси. 
В културния календар на община Момчилград и Програмата за дейността на читалищата всяка година се включват и празниците на етносите, живеещи на територията на общината. Осигуряват се средства от бюджета на общината, оказва се помощ при организиране на празниците Василица, Гергьовден /Едерлез, Хъдърлез/, Рамазан Байрам и Курбан Байрам, които протичат с участието на деца и ученици от училищата и самодейци от читалищата. В голяма част от тях това са деца и ученици с различен етнически произход.

Културната политика на община Момчилград винаги се опитва да задоволи разнообразни пристрастия и желания на населението от тематичен и жанров характер. Годишният културен календар се изготвя след широко допитване до обществеността, чрез анкети на сайта на общината, чрез провеждане на срещи с читалищни и културни дейци, след което се представя за обсъждане и гласуване на заседание на Общински съвет Момчилград и по този начин съветниците, имат възможност да направят последни корекции и допълнения. 

В общината традиционно се честват празници като:
· Международен ден на майчиния език – 21 февруари;
· Майски дни на културата -18-24 май;
· „Вяра, традия, здраве” – посрещане на изгрева на връх Дамбалъ –  в нощта на 5 срещу 6 май /Хъдърлез, Гергьовден/;
· Традиционен музикален фестивал „Нощта на Орфей” -  м. юни;
· Традиционна международна среща „Момчилград винаги в сърцето ми” – м. юли.
Културно-историческото наследство и съвременния облик на различните изкуства на територията на общината се използва като изключителен потенциал за развитие на туристическия отрасъл и обслужващите го сектори.

Информационното осигуряване се извършва чрез сайта на общината и регионалните медии.

